# Monnars

Monnars (també escrit el Monnars, Monnàs i Molnars, pronunciat localment [muɫ'nas]) és un poble adscrit al municipi de Tarragona, al Tarragonès, situat a uns 7 km del centre de la ciutat en direcció a Altafulla. L'any 2022 comptava amb una població de 1.992 habitants. El poble es troba comprès entre la N-340 i l'A-7, que uneixen Tarragona amb Barcelona.
Històricament, havia format part del municipi de Tamarit de Mar, juntament amb Ferran. No obstant, aquest municipi fou agregat a Tarragona el 1956.
Celebra la festa major per Sant Cosme i Sant Damià.

## Població

Actualment, Monnars està format per diversos nuclis de població, fruit de les grans urbanitzacions que s'han construït al seu terme en les darreres dècades, de caràcter residencial. Així, hom hi identifica:
* Monnars, entès com el nucli històric, amb 132 habitants (2022).
* Florimar, petita urbanització de 17 habitants (2022).
* Bonsol, petita urbanització de 55 habitants (2022).
* Colls Majors, petita urbanització de 74 habitants (2022) situada a l'extrem occidental del terme.
* Llevantina, urbanització de 136 habitants (2022).
* Entrepins, urbanització de 160 habitants (2022) situada vora el Mas de la Pubilla.
* Els Pinars, urbanització de 255 habitants (2022) situada sobre Colls Majors.
* Solimar, urbanització de 304 habitants (2022) annexa al nucli històric.
* Residencial Monnars, extensa urbanització de 714 habitants (2022).
* Sant Marc, actualment despoblat (2022).
En total, sumen 1.992 habitants (2022).

## Llocs d'interès

Al centre històric del poble, un dels llocs més destacats és el carrer Major de Monnars, vertader eix vertebrador del nucli. Allí hi trobem ca Madró i l'església de Sant Cosme i Sant Damià, que n'esdevenen els edificis més singulars.
No obstant, el monument més destacat de Monnars és, sens dubte, la Torre dels Escipions. Situada a poc més d'1 km del centre del poble, vora el traçat de l'antiga Via Augusta, va ser declarada Patrimoni de la Humanitat per la UNESCO dins el Conjunt arqueològic de Tàrraco.
A més a més, als rodals de Monnars s'hi conserven una sèrie de masies que testimonien el passat agrícola de la població, algunes fortificades amb importants torres defensives. Són d'especial interès el Mas de l'Hereuet o de Ponç, el Mas Rabassa, el Mas de la Creu i el Mas de Pastoret. També hi trobem el Mas de Dragapans, el Mas de la Pubilla, el Mas de Rafel i Ca la Malaca.
A uns 700 m de Monnars hi ha la platja Llarga. Això ha comportat que, vora la costa, hi proliferessin edificis d'apartaments d'estiueig, especialment a la urbanització Colls Majors, com ara els Colls Majors, els Jardí i els Mediterrani, així com càmpings com el Platja Llarga. A la urbanització Llevantina també hi trobem l'antiga Ciutat de Repòs i de Vacances.

## Referències

* ↑ Ramon, Amigó i Anglès; Teresa, Muntanya i Martí, Maria; Montserrat, Sanmartí i Roset; Filològica, Secció. Onomàstica del terme antic de Tamarit de Mar. Institut d'Estudis Catalans, 2017-02-14. ISBN 978-84-9965-344-0.
* ↑ «Diccionari català-valencià-balear». [Consulta: 24 desembre 2023].
* ↑ «Monnars | enciclopedia.cat». [Consulta: 24 desembre 2023].
* ↑ «Idescat. Territori. Cerca de població: «monnars»». [Consulta: 30 setembre 2023].
* ↑ «Tarragona | enciclopedia.cat». [Consulta: 25 desembre 2023].
* ↑ «Idescat. Codis territorials i d'entitats. Municipis. 431482 Tarragona». [Consulta: 30 setembre 2023].
* ↑ «Idescat. Territori. Cerca de població: «Monnars»». [Consulta: 24 desembre 2023].
* ↑ «Idescat. Territori. Cerca de població: «Florimar»». [Consulta: 30 setembre 2023].
* ↑ «Idescat. Territori. Cerca de població: «Bonsol»». [Consulta: 30 setembre 2023].
* ↑ «Idescat. Territori. Cerca de població: «colls majors»». [Consulta: 30 setembre 2023].
* ↑ «Idescat. Territori. Cerca de població: «Llevantina»». [Consulta: 30 setembre 2023].
* ↑ «Idescat. Territori. Cerca de població: «entrepins»». [Consulta: 30 setembre 2023].
* ↑ «Idescat. Territori. Cerca de població: «Pinars, els»». [Consulta: 30 setembre 2023].
* ↑ «Idescat. Territori. Cerca de població: «solimar»». [Consulta: 30 setembre 2023].
* ↑ «Idescat. Territori. Cerca de població: «residencial monnars»». [Consulta: 30 setembre 2023].
* ↑ «Idescat. Territori. Cerca de població: «sant marc»». [Consulta: 24 desembre 2023].
* ↑ «Ca Madró de Monnars - Tarragona | Tamarit, Ferran i Monnars - Pobles de Catalunya». [Consulta: 2 octubre 2023].
* ↑ «Església de Monnars - Tarragona | Tamarit, Ferran i Monnars - Pobles de Catalunya». [Consulta: 2 octubre 2023].
* ↑ «Torre dels Escipions - Tarragona | Tamarit, Ferran i Monnars - Pobles de Catalunya». [Consulta: 2 octubre 2023].
* ↑ «Mas de l'Hereuet - Tarragona | Tamarit, Ferran i Monnars - Pobles de Catalunya». [Consulta: 2 octubre 2023].
* ↑ «Mas Rabassa - Tarragona | Tamarit, Ferran i Monnars - Pobles de Catalunya». [Consulta: 2 octubre 2023].
* ↑ «Torre del Mas de la Creu - Tarragona | Tamarit, Ferran i Monnars - Pobles de Catalunya». [Consulta: 2 octubre 2023].
* ↑ «Torre del Mas Pastoret - Tarragona | Tamarit, Ferran i Monnars - Pobles de Catalunya». [Consulta: 2 octubre 2023].
* ↑ «ICGC - Vissir3». [Consulta: 25 desembre 2023].